MTV Europe Music Awards

Τα Ευρωπαϊκά Μουσικά Βραβεία MTV (**MTV Europe Music Awards** ή **EMAs**) θεσπίστηκαν το 1994 από την Paramount International Networks με έδρα τις ΗΠΑ, η οποία τη δεκαετία του 1980 άνοιξε τα πρώτα διεθνή γραφεία της στο Λονδίνο και το Άμστερνταμ με την ίδρυση του MTV Europe (πλέον MTV Global) με σκοπό τη βράβευση τραγουδιών και τραγουδιστών της ποπ μουσικής σκηνής στην Ευρώπη.

Αρχικά ξεκίνησαν ως μία εναλλακτική εκδοχή των Αμερικανικών MTV Video Music Awards. Τα βραβεία απονέμονται στους καλλιτέχνες με βάση μια πανευρωπαϊκή ψηφοφορία των τηλεθεατών του MTV. Απονέμονται κάθε χρόνο και μεταδίδονται ζωντανά από το MTV Europe, MTV Live HD και από τα περισσότερα διεθνή κανάλια του MTV καθώς και διαδικτυακά.

Τα EMAs φιλοξενούνται κάθε χρόνο σε μια διαφορετική πόλη. Έχουν φιλοξενηθεί ήδη πέντε φορές στη Γερμανία και τέσσερις φορές στο Ηνωμένο Βασίλειο.

## Διοργανώτριες πόλεις

## Αξιοσημείωτες στιγμές

### Δεκαετία 1990

#### 1994–1999
**1994**: Τα πρώτα MTV Europe Music Awards έλαβαν χώρα στις 24 Νοεμβρίου του 1994, πέντε χρόνια μετά την πτώση του Τείχους του Βερολίνου. Ο George Michael τραγούδισε τα "Jesus to a Child" και "Freedom" συνοδευόμενος επί σκηνής από πολλά διάσημα μοντέλα, όπως η Naomi Campbell, ενώ ο Bono έλαβε το βραβείο Free Your Mind εκ μέρους της Διεθνούς Αμνηστίας (Amnesty International).

**1995**: Οι Πυρηνικές δοκιμές από τη Γαλλία στον Νότιο Ειρηνικό δεν πέρασαν απαρατήρητες στα Ευρωπαϊκά Μουσικά Βραβεία του MTV το 1995. Ο Jon Bon Jovi κατά τη διάρκεια της ομιλίας του για την απονομή του βραβείου Best Rock (Καλύτερο Ροκ) είπε: "Ο μόνος εχθρός είναι η άγνοια. Ειρήνη, άνθρωποι. Ας απαλλαγούμε από όλες αυτές τις πυρηνικές δοκιμές." και ο Bono είπε: "Τι πόλη, τι νύχτα, τι κοινό, τι βόμβα, τι λάθος, τι μαλάκα έχετε για Πρόεδρο." αναφερόμενος στην πυρηνική δοκιμή.
Η Greenpeace, η περιβαλλοντική οργάνωση που έστησε δημιουργικές και αμφιλεγόμενες διαδηλώσεις γύρω από την περιοχή δοκιμών στην Ατόλλη Μουρουρόα, πήρε το βραβείο Free Your Mind για την εκστρατεία της κατά των υπόγειων πυρηνικών εκρήξεων.
"Σταματήστε να καταχράστε τη Γη", παρότρυνε η Madonna σε ένα βιντεοσκοπημένο μήνυμα πριν η σχεδιάστρια agnès b. παραλάβει το βραβείο για την Greenpeace.

**1996**: Κατά τη διάρκεια της βραδιάς των βραβείων τα βλέμματα στράφηκαν στην εμφάνιση των Metallica. Το συγκρότημα τραγούδησε τα τραγούδια "Last Caress" και "So What?" αντί του single τους "King Nothing" όπως ήταν προγραμματισμένο. Τα στελέχη του MTV είπαν στη μπάντα πως δεν επιτρεπόταν να χρησιμοποιήσουν καμία βρισιά κατά την εμφάνισή τους στην ζωντανή τηλεοπτική μετάδοση, και απογοητευμένοι με τις προσχεδιασμένες, φιλικές προς την οικογένεια γελοιότητες του MTV, οι Metallica απλώς έπαιξαν μη-φιλικά προς όλο το τηλεοπτικό κοινό τραγούδια. Το τραγούδι "So What?" είναι γνωστό για τις πολλές βρισιές και αναφορές σε κτηνοβασία μεταξύ πολλών άλλων αμφιλεγόμενων στίχων, ενώ το "Last Caress" έχει στίχους που σχετίζονται με τη δολοφονία και το βιασμό. Ως αποτέλεσμα της εμφάνισής τους, η εμφάνιση των Metallica και αναφορές στους Metallica έχουν απομακρυνθεί από μελλοντικές μεταδόσεις της τελετής.

**1997**: Την τέταρτη τελετή απονομής των βραβείων άνοιξαν οι U2 με το τραγούδι τους "Mofo" ντυμένοι με στολές του μποξ. Οι The Prodigy ήταν οι μεγάλοι νικητές της βραδιάς κερδίζοντας τρία βραβεία.

**1998**: Αυτή τη χρονιά εισήχθησαν 6 νέες κατηγορίες βραβείων.
Οι Faithless άνοιξαν το show με το "God is a DJ" και η Madonna τραγούδησε το "The Power of Good-Bye".
Οι μεγάλοι νικητές της βραδιάς ήταν οι Spice Girls και η Madonna με δυο βραβεία. Η Mel C και η Emma Bunton πήραν το βραβείο εκ μέρους του γκρουπ, μιας και η Mel B και η Victoria Adams ήταν και οι δυο έγκυες και δεν μπορούσαν να παρευρεθούν στην τελετή στο Fila Forum στο Μιλάνο της Ιταλίας. Οι The Prodigy κέρδισαν το βραβείο Best Dance (Καλύτερο Dance), αν και σύμφωνα με τον frontman τους, Liam Howlett, δεν είχαν κάνει τίποτα για να αξίζουν το βραβείο αυτή τη χρονιά.
Το βραβείο Free Your Mind εκείνης της χρονιάς δόθηκε στο Σερβικό ραδιοφωνικό σταθμό Radio B92 στο Βελιγράδι.

**1999**: Η Britney Spears ήταν η μεγάλη νικήτρια της βραδιάς κερδίζοντας τέσσερα βραβεία (Best Female, Best Pop, Best New Act και Best Song για το "...Baby One More Time"). Επίσης τραγούδησε κατά τη διάρκεια της τελετής, διασκεδάζοντας το κοινό με ένα medley των επιτυχιών της "...Baby One More Time" και "(You Drive Me) Crazy".

Παραπάνω από ένα βραβείο κέρδισαν και οι Boyzone, που πήραν δυο βραβεία, για Best UK & Ireland Act και Best Album (*[[By Request (άλμπουμ των Boyzone)|By Request]]*). Επίσης βραβεύτηκαν οι Backstreet Boys για Best Group˙ ο Fatboy Slim για Best Dance˙ ο Eminem για Best Hip-Hop˙ οι The Offspring για Best Rock˙ η Whitney Houston για Best R&B Female˙ και ο Will Smith για Best Pop Male. Το βραβείο για το Best Video κέρδισε το "Coffee & TV" των Blur.

Μεταξύ άλλων καλλιτεχνών στο show ήταν ο Puff Daddy που τραγούδησε το "My Best Friend" συνοδευόμενος από μια πλήρη gospel χορωδία, ο Iggy Pop που έκανε stagediving στο πλήθος κατά τη διάρκεια του κλασσικού τραγουδιού του "Lust for Life", η Whitney Houston που τραγούδησε ένα medley των "Get It Back" και "My Love Is Your Love", η Mariah Carey τραγουδώντας το "Heartbreaker" και ο Marilyn Manson ο οποίος δεν φόρεσε τίποτα άλλο παρά μόνο ένα G-string κλείνοντας την τελετή με το τραγούδι "Rock Is Dead".

Το βραβείο Free Your Mind, το οποίο τιμά ένα άτομο ή μια οργάνωση για την παροχή βοήθειας σε ανθρωπιστικές προσπάθειες και στην καταπολέμηση των προκαταλήψεων, δόθηκε στον Bono για το έργο του για παγκόσμια ειρήνη.

### 2000s

#### 2000–2004

#### 2005–2009
**2005** : Η Madonna άνοιξε το σόου σε μια γιγάντια ντισκο-μπάλα τραγουδώντας το "Hung Up". Ο Borat χαιρέτησε το κοινό λέγοντας: "Καλώς ήρθατε στον Διαγωνισμό Τραγουδιού της Eurovision 2005" και αναφερόμενος στην Madonna, είπε: "Ήταν πολύ θαρραλέο από το MTV να ξεκινήσει το show με μια πραγματική τραβεστί". Οι Gorillaz χρησιμοποίησαν τεχνολογία σε στυλ ολογράμματος για να δημιουργήσουν τρισδιάστατους χαρακτήρες κινουμένων σχεδίων που τραγουδάνε στη σκηνή. Η Madonna επέστρεψε  στη σκηνή για να παρουσιάσει το Free Your Mind ανθρωπιστικό βραβείο του MTV στον διοργανωτή του **[[Live 8]]**, Bob Geldof. "Με τρελαίνεις, αλλά απόψε είσαι ο ήρωας ολονών" είπε. Εκείνος απάντησε: "Αυτό σημαίνει πολύ περισσότερα για μένα από ό,τι πολλά από τα άλλα πράγματα που μου έχουν δοθεί".
Ήταν ακόμα η πρώτη φορά που ένας latin καλλιτέχνης τραγούδησε: η Shakira με το επιτυχημένο single της "Don't Bother".

### 2010s

### 2010-2016
2 Νοεμβρίου: Ο Jimko Μα Τραγουδήσει το Όλα Κομπλέ 
### 2017-2019
27 Απριλίου: Ο Nerzhul Μα Τραγουδήσει το Nerzhul Μου

## Παραπομπές


## Εξωτερικοί συνδέσμοι
*